Θεώνη Τζεγιαννάκη

Η Θεώνη Τζεγιαννάκη, γεννημένη στις 21 Φεβρουαρίου 1985 στη Νίκαια Αττικής, είναι Ελληνίδα διεθνής καλαθοσφαιρίστρια. Διαθέτοντας ύψος 1,62 μέτρα αγωνίζεται ως Point Guard.

 Καριέρα σε συλλογικό επίπεδο 
 Νεανικοί σύλλογοι 
Η Τζεγιαννάκη έκανε τα πρώτα της αγωνιστικά βήματα ως μέλος της ομάδας του Ιωνικού Νικαίας,«Ανακοίνωσαν Τζεγιαννάκη οι Εσπερίδες», άρθρο στον ιστότοπο Tsiotras.Blogspot.gr, 10 Ιουλίου 2011. με τον οποίο διαγωνίστηκε στις αρχές της δεκαετίας του 2000 στη Β' Εθνική Κατηγορία.«Όσκαρ ατυχίας...», άρθρο στον ιστότοπο της εφημερίδας «Πατρίς», 15 Ιανουαρίου 2002. Ακολούθως έλαβε μεταγραφή στον Πρωτέα Ελευθερίου-Κορδελιού, ομάδα που την εποχή εκείνη αγωνιζόταν στην Α2 Εθνική.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδία Καλαθοσφαίρισης.

 Καστοριά & Άρης Χολαργού: Συμμετοχή στο EuroCup 
Η Τζεγιαννάκη αγωνίστηκε τις περιόδους 2005-06 και 2006-07 στον Μ.Α.Σ. Καστοριά, μια εκ των κορυφαίων ομάδων της εποχής, που τις χρονιές αυτές κατέλαβε την 3η και 4η θέση στην τελικής βαθμολογίας της Α1 Εθνικής αντίστοιχα. Το Φεβρουάριο του 2007 συμμετείχε στον τελικό του Κυπέλλου Ελλάδος, όπου η Καστοριά ηττήθηκε από τις Εσπερίδες Καλλιθέας με σκορ 58-53, χάνοντας το τρόπαιο.«Η ιστορία των τελικών Κυπέλλου Γυναικών» , πληροφορίες στον επίσημο ιστότοπο της Ελληνικής Ομοσπονδία Καλαθοσφαίρισης. Η Καστοριά συμμετείχε επίσης, αμφότερες τις χρονιές, στο EuroCup. Την πρώτη από αυτές η αθλήτρια συμμετείχε σε 7 αγώνες για 14,3 λεπτά, σημειώνοντας κατά μ.ό. ανά αγώνα 4,6 πόντους, 1,6 ριμπάουντ και 1,1 ασίστ.«Theoni Tzegiannaki (Kastoria CAC/Cosmopel)», στατιστικά στον επίσημο ιστότοπο της FIBA Europe για το EuroCup Women του 2006.  Τη δεύτερη αγωνίστηκε σε 5 αγώνες για 19,6 λεπτά, σημειώνοντας κατά μ.ό. ανά αγώνα 12,4 πόντους, 2,6 ριμπάουντ και 1,8 ασίστ.«Theoni Tzegiannaki (Kastoria CAC/Cosmopel)», στατιστικά στον επίσημο ιστότοπο της FIBA Europe για το EuroCup Women του 2007. 

Την επόμενη διετία η Τζεγιαννάκη επέστρεψε στην Αττική, επιλέγοντας για επόμενο σταθμό της καριέρας της τον Άρη Χολαργού. Την περίοδο 2007-08 ο σύλλογος είχε καλές επιδόσεις και ολοκλήρωσε τις αγωνιστικές του υποχρεώσεις στην 4η θέση της βαθμολογίας. Σαν αποτέλεσμα την επόμενη περίοδο κέρδισε και μία θέση στο EuroCup, διοργάνωση στην οποία η Τζεγιαννάκη συμμετείχε σε 7 αγώνες και 25,9 λεπτά.«Theoni Tzegiannaki (AKO Aris Holargou)», στατιστικά στον επίσημο ιστότοπο της FIBA Europe για το EuroCup Women του 2009.  Η συγκομιδή της κατά μ.ό. ανά αγώνα ήταν 8,9 πόντοι, 2,7 ριμπάουντ και 3,3 ασίστ. Στο Κύπελλο, η ομάδα συμμετείχε στο Final-4 που διεξήχθη το Μάρτιο του 2009. Στο Πρωτάθλημα, ωστόσο, ο Άρης Χολαργού βρέθηκε σε δεινή αγωνιστική κατάσταση εξαιτίας οικονομικών προβλημάτων, με αποτέλεσμα να τερματίσει 12ος (σε σύνολο 14 ομάδων) την περίοδο 2009-10  και ουσιαστικά να διαλυθεί.«Διαλύεται ο Άρης Χολαργού», άρθρο στον ιστότοπο WePlayBall.gr, 9 Ιουλίου 2011. Ήδη από τον Ιανουάριο παίκτριες του συλλόγου, ανάμεσά τους και η Τζεγιαννάκη, αποφάσισαν αποχή από τις αγωνιστικές υποχρεώσεις τους, ζητώντας να τους καταβληθούν δεδουλευμένα.«Η κοροϊδία έχει και όρια», άρθρο στον ιστότοπο της εφημερίδας «Έθνος», 4 Ιανουαρίου 2009.

 Καθιέρωση σε Πανιώνιο, Παναθηναϊκό και Εσπερίδες 
Η αθλήτρια παρέμεινε το επόμενο φθινόπωρο στην Α1 Εθνική ως μέλος της ομάδας του Πανιωνίου. Η ομάδα της Νέας Σμύρνης την περίοδο 2009-10 τερμάτισε στη μέση της βαθμολογίας και συγκεκριμένα στην 7η θέση. Την περίοδο αυτή η Τζεγιαννάκη υπήρξε εξαιρετικά άτυχη καθώς είχε δύο συνεχόμενους τραυματισμούς: τον Ιούλιο του 2009 σε φιλικό της Εθνικής Γυναικών χτύπησε στο μηνίσκο,«Αρθροσκόπηση η Τζεγιαννάκη, δυο μήνες έξω», άρθρο στον ιστότοπο WePlayBall.gr, 4 Ιουλίου 2009. ενώ το Νοέμβρη του 2009 υπέφερε από ρήξη χιαστού με αποτέλεσμα να χρειαστεί να μείνει εκτός αγωνιστικής δράσης για ένα μεγάλο διάστημα, καθώς χρειάστηκε χειρουργική επέμβαση.«Ρήξη χιαστού η Τζεγιαννάκη» , άρθρο στον ιστότοπο BasketNet.gr, 16 Νοεμβρίου 2009. Σαν αποτέλεσμα δεν διαγωνίστηκε και στο Final-4 του Κυπέλλου Ελλάδος στο οποίο προκρίθηκε ο Πανιώνιος.«Τρίτη θέση για Πτολεμαΐδα», άρθρο στον ιστότοπ Gazzetta.gr, 18 Απριλίου 2010. Εν τέλει το καλοκαίρι αποδεσμεύτηκε από το σύλλογο.«Αλλαγή σκηνικού με Βλάχου, αποχωρεί και η Τζεγιαννάκη», άρθρο στον ιστότοπο WePlayBall.gr, 20 Ιουνίου 2010.

Παρόλο που προερχόταν από χρονιά που σημαδεύτηκε από ζητήματα υγείας, η Τζεγιαννάκη αποκτήθηκε από τον Παναθηναϊκό για την περίοδο 2010-11.«Με κέρδισε η εμπιστοσύνη τους» , συνέντευξη στον ιστότοπο Leoforos.gr, 16 Αυγούστου 2010. Η ομάδα κατέλαβε την 3η θέση στο Πρωτάθλημα μέσω της διαδικασίας των play-off. Μετά τη λήξη των αγωνιστικών υποχρεώσεων της ομάδας, η παίκτρια επέλεξε να αποχωρήσει από το σύλλογο, ο οποίος διένυε περίοδο αβεβαιότητας και διοικητικής αστάθειας.«Παρελθόν η Τζεγιαννάκη» , άρθρο στον ιστότοπο PrasinaNea.gr, 3 Ιουλίου 2011. Επόμενη ομάδα της ήταν οι Εσπερίδες Καλλιθέας, όπου και παρέμεινε για δύο χρόνια, ενώ στο μεταξύ ο σύλλογος απορροφήθηκε από τον Ίκαρο Καλλιθέας.«Στις Εσπερίδες η Τζεγιαννάκη» , άρθρο στον ιστότοπο INews.gr, 3 Ιουλίου 2011.«Ανανέωσαν με Λειβάδη και Τζεγιαννάκη οι Εσπερίδες», άρθρο στον ιστότοπο SuperBasket.gr, 3 Ιουνίου 2012.«Ανανέωσαν οι Τζεγιαννάκη, Λειβάδη», άρθρο στον ιστότοπο Sport24.gr, 3 Ιουνίου 2012. Σε ό,τι αφορά το Πρωτάθλημα, η ομάδα της τις περιόδους 2011-12 και 2012-13 κατετάγη 4η και 5η αντίστοιχα στην τελική κατάταξη. Τον Απρίλιο του 2012 η Τζεγιαννάκη συμμετείχε σε έναν ακόμη Final-4 Κυπέλλου και για δεύτερη φορά σε τελικό, όπου και πάλι έχασε την ευκαιρία να κατακτήσει ένα τρόπαιο, αφού η ομάδα της Καλλιθέας ηττήθηκε από τον Αθηναϊκό με σκορ 50-57.«Κυπελλούχος ο Αθηναϊκός» , άρθρο στον ιστότοπο Contra.gr, 8 Απριλίου 2012.

 Στον Αθηναϊκό 
Πιο πρόσφατος σταθμός στην καριέρα της Τζεγιαννάκη είναι ο Αθηναϊκός, με τον οποίο υπέγραψε συμβόλαιο το καλοκαίρι του 2013.«Πήρε Τζεγιαννάκη ο Αθηναϊκός», άρθρο στον ιστότοπο Gazzetta.gr, 12 Ιουλίου 2013. Με την ομάδα του Βύρωνα βρέθηκε στην 4η θέση του τελικού βαθμολογικού πίνακα της Α1 Εθνικής για την περίοδο 2013-14, όπως διαμορφώθηκε μέσω της διαδικασίας των play-off.«Στην τρίτη θέση ο Παναθηναϊκός» , άρθρο στον ιστότοπο WomenSports.gr, 11 Μαΐου 2014.

 Εθνική Ελλάδος 
Η Τζεγιαννάκη φόρεσε για πρώτη φορά το εθνόσημο τον Ιούλιο του 2000 σε αγώνα της Εθνικής Κορασίδων.Θεώνη Τζεγιαννάκη , στατιστικά της αθλήτριας στην επίσημη ιστοσελίδα της Εθνικής Ομοσπονδίας Καλαθοσφαίρισης. Τη διετία 2000-2001 συμμετείχε σε 21 αγώνες σημειώνοντας 122 πόντους, 10 κατά μ.ό. Παράλληλα συμμετείχε στο Ευρωπαϊκό Πρωτάθλημα Κορασίδων του 2001 στο Βέλικο Τάρνοβο της Βουλγαρίας, όπου η Ελλάδα κατετάγη 11η στην τελική βαθμολογία.«Theoni Tzegiannaki (Greece)», στατιστικά στον επίσημο ιστότοπο του αρχείου της FIBA για το European Championship for Cadettes του 2001.  Στη διοργάνωση αυτή η αθλήτρια συμμετείχε σε 7 αγώνες για 156 λεπτά, σημειώνοντας κατά μ.ό. ανά αγώνα 4,9 πόντους, 2 ριμπάουντ και 2,1 ασίστ.

Στην Εθνική Νέων Γυναικών εντάχθηκε για πρώτη φορά τον Ιούνιο του 2005. Συνολικά διαγωνίστηκε σε 11 αγώνες σημειώνοντας 69 πόντους, 6,27 κατά μ.ό. Στο επίπεδο αυτό έλαβε μέρος στο Ευρωπαϊκό Πρωτάθλημα Νέων Γυναικών στο Μπρνο της Τσεχίας το 2005.

Το 2009 βρισκόταν στην επιλογή για την Εθνική Γυναικών, ωστόσο ο τραυματισμός της στο μηνίσκο σε φιλικό προετοιμασίας της στοίχισε τη συμμετοχή στους Μεσογειακούς Αγώνες της Πεσκάρα. Την άνοιξη του 2013 βρισκόταν στις επιλογές του ομοσπονδιακού προπονητή Τζώρτζη Δικαιουλάκου για την ομάδα που διεκδίκησε επιτυχώς εισιτήριο για την τελική φάση του Ευρωμπάσκετ 2015 ως πρωτοπόρος του Α' Προκριματικού Γύρου. Ωστόσο ένας νέος τραυματισμός στις προπονησεις (θλάση στον υποκνημιδιο μεταξύ γάμπας και αχιλλείου) την κράτησαν ξανά εκτός διοργάνωσης.«Τζεγιαννάκη: "Καλή επιτυχία χωρίς τραυματισμούς!"» , άρθρο στον ιστότοπο WomenSports.gr, 14 Μαΐου 2013.

Η Εθνική Ελλάδος δεν έχει υποχρεώσεις για το καλοκαίρι του 2014, ωστόσο η Τζεγιαννάκη κλήθηκε να συμμετάσχει σε σειρά φιλικών αγώνων στη Λεττονία.«Αναχωρούν για Λετονία οι γυναίκες», άρθρο στον ιστότοπο Sport24.gr, 23 Μαΐου 2014.

 Παραπομπές 

 Εξωτερικοί σύνδεσμοι 

  Tzegiannaki, Theoni, στατιστικά της αθλήτριας στον επίσημο ιστότοπο της FIBA Europe.
  Tzegiannaki, Theoni, στατιστικά της αθλήτριας στον επίσημο ιστότοπο του αρχείου της FIBA.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες Ιωνικού Νίκαιας
Κατηγορία:Καλαθοσφαιρίστριες ΜΑΣ Καστοριά
Κατηγορία:Καλαθοσφαιρίστριες Άρη Χολαργού
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Α.Ε. Εσπερίδων Καλλιθέας
Κατηγορία:Καλαθοσφαιρίστριες Γ.Σ. Ικάρου Καλλιθέας
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες Πρωτέα Ελευθερίου-Κορδελιού
Κατηγορία:Πόιντ γκαρντ